Apstiprināts ar

Valsts izglītības satura centra

2024.gada 7.oktobra rīkojumu Nr.4.1-07/70

**XIII Latvijas Skolu jaunatnes dziesmu un deju svētki**

**Profesionālās izglītības iestāžu audzēkņu radošais pasākums**

**“Radi, rādi, raidi! 2025”**

**Nolikums**

**MĒRĶIS**

1. Sekmēt jauniešu radošo darbību, izaugsmes iespējas un attīstību, līdzdalību Dziesmu un deju svētku tradīciju saglabāšanā, kopšanā un pilnveidē, piedaloties XIII Latvijas Skolu jaunatnes dziesmu un deju svētkos (turpmāk - Svētki).

**UZDEVUMI**

1. Veicināt profesionālās izglītības iestāžu audzēkņu radošo darbību un skatuviskās pieredzes bagātināšanu.
2. Novērtēt profesionālās izglītības iestāžu audzēkņu, kultūrizglītības kolektīvu/pulciņu sniegumu.
3. Apzināt Svētku potenciālo dalībnieku kvalitatīvo un kvantitatīvo sastāvu.

**ORGANIZATORI**

1. Valsts izglītības satura centrs (turpmāk - VISC) sadarbībā ar profesionālās izglītības iestādēm.

**DALĪBNIEKI**

1. Profesionālās izglītības iestāžu audzēkņi.

**Dalībnieka personas datu aizsardzības nosacījumi** (*Pielikums Nr.1*)

7. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.

 8. Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**NORISES VIETA UN LAIKS**

9.Radošā pasākuma “Radi, rādi, raidi! 2025” **1.posmā** notiek audzēkņu priekšnesumu sagatavošana profesionālās izglītības iestādēs līdz 2025.gada 22.aprīlim.

10. **2.posmā** notiekradošie pasākumi kultūrvēsturiskajos novados (*Pielikums Nr.2*). Dalībai 2.posmā pieteikuma anketa jānosūta elektroniski attiecīgā kultūrvēsturiskā novada kontaktpersonai. Elektronisko pieteikuma anketu sagatavos attiecīgā kultūrvēsturiskā novada kontaktpersona un saite tiks nosūtīta ne vēlāk kā 20 darba dienas pirms pasākuma.

|  |  |  |  |  |
| --- | --- | --- | --- | --- |
| **Kultūrvēsturiskais****novads**  | **Datums, diena** | **Izglītības iestāde, kura nodrošina pasākuma īstenošanu**  | **Atbildīgā kontaktpersona** | **Kontaktinformācija**  |
| Kurzeme  | 23.aprīlis, trešdiena | Ventspils tehnikums | Dina Dāvida, izglītojamo personības izaugsmes un kultūrizglītības struktūrvienības vadītāja | 22113798aktuali@ventspilstehnikums.lv  |
| Zemgale  | 24.aprīlis, ceturtdiena | Jelgavas tehnikums | Nadežda Bergfelde, direktora vietniece audzināšanas jomā |  29637031nadezda.bergfelde@jelgavastehnikums.lv  |
| Vidzeme | 29.aprīlis, otrdiena  | Ogres tehnikums | Armanda Auziņa, direktores vietniece audzināšanas un kultūrizglītības jomā | 26491379armanda.auzina@ovt.lv  |
| Latgale  | 7.maijs, otrdiena | Balvu profesionālā un vispārizglītojošā vidusskola | Benita Urtāne,direktores vietniece metodiskajā darbā | 26380481benita.urtane@inbox.lvbiruta.vizule@balvi.lv |

**Vērtēšana**

11. 2.posmā katru priekšnesumu vērtē VISC apstiprināta vērtēšanas komisija pēc šādiem kritērijiem:

|  |  |  |
| --- | --- | --- |
| Nr. | Vērtēšanas kritēriji | 1-10 p. |
| 1. | Tehniskais izpildījums un aktiermeistarība*(skaļums, intonācija, dikcija, izteiksme)* |  |
| 2. | Skatuves kultūra  |  |
| 3. | Sadarbība ar skatītājiem, publikas iesaistīšana *(atraktivitāte)*  |  |
| 4. | Mākslinieciskais izpildījums |  |
| 5. | Kopiespaids  |  |

12. Kultūrvēsturisko novadu radošo priekšnesumu vērtēšanas sistēma:

(kopā 50 punkti: *10-izcili, 9-teicami, 8-ļoti labi, 7- labi, 6- gandrīz labi, 5-viduvēji, 4-apmierinoši, 3-gandrīz apmierinoši, 2-vāji, 1-ļoti vāji*).

 13. Svētkiem Vērmanes dārzā izvirzītie dalībnieki tiek paziņoti līdz 2025.gada 28. maijam.

**DALĪBA SVĒTKU DALĪBNIEKU GĀJIENĀ**

14. Svētku dalībnieku gājienā Rīgā var piedalīties visu profesionālās izglītības iestāžu dalībnieki, kuri piedalījušies radošajos pasākumos kultūrvēsturiskajos novados. Izdevumus, kas saistīti ar dalību Svētku dalībnieku gājienā, finansē profesionālās izglītības iestādes. Profesionālās izglītības iestāžu dalībnieki Svētku gājienā dodas ar pašvaldību, kuras teritorijā atrodas konkrētā profesionālās izglītības iestāde.

**FINANSĒJUMS**

15. Pasākuma 1.posmu finansē profesionālās izglītības iestādes.

16. Pasākuma 2.posma norisi daļēji finansē no valsts budžeta 42.03.apakšprogrammas „Skolu jaunatnes dziesmu un deju svētki”. Dalībnieku transporta izdevumus un ēdināšanu finansē profesionālās izglītības iestāde.

**PROJEKTA VADĪTĀJA**

Kristīne Bulka, tālr.: 29828035, e-pasts: kristinebulka@gmail.com

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās XIII Latvijas skolu jaunatnes dziesmu un deju svētku sagatavošanas pasākumā (konkursā, skatē, mēģinājumā, koncertā, radošajā darbnīcā u.c.) un svētku norisē un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas.

2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.

3. Personas dati – jebkura informācija, kas attiecas uz identificētu vai identificējamu fizisku personu.

4. Regula – Eiropas Parlamenta un Padomes Regula (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (pieejama šeit <http://data.europa.eu/eli/reg/2016/679/2016-05-04>) .

5. Pasākums – bērnu un jauniešu radošās un mākslinieciskās aktivitātes (Finālskate, festivāls, salidojums, konkurss, sarīkojums, izrāžu parāde, izstāde, sacensības u.c.).

6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.

7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.

2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.

3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.

4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.

5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.

6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.

2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.

3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

4. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.

5. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

6. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

7. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.

8. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: visc@visc.gov.lv .

9. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.

10. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: visc@visc.gov.lv

Datu aizsardzības speciālista kontaktinformācija: e-pasta adrese: datuspecialists@visc.gov.lv

11. Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.

*Pielikums Nr. 2*

**Profesionālās izglītības iestādes kultūrvēsturiskajos novados:**

|  |  |
| --- | --- |
| **Kurzeme** | 1. **Ventspils tehnikums** **(atbildīgie)**
2. Kandavas Lauksaimniecības tehnikums
3. Liepājas Valsts tehnikums
4. Kuldīgas Tehnoloģiju un tūrisma tehnikums
5. Rīgas Būvniecības koledža
6. Rīgas Valsts tehnikums
7. Saldus tehnikums
8. Bulduru Tehnikums
9. Sociālās integrācijas valsts aģentūra
 |
| **Vidzeme**  | 1. **Ogres tehnikums (atbildīgie)**
2. Smiltenes tehnikums
3. Vidzemes Tehnoloģiju un dizaina tehnikums
4. Valmieras tehnikums
5. Latvijas Jūras akadēmijas Jūrskola
6. Rīgas Metālapstrādes profesionālā vidusskola
7. Rīgas Stila un modes tehnikums
8. Rīgas Tirdzniecības Profesionālā vidusskola
9. Rīgas Tehniskā koledža
10. Valsts SIA „Rīgas Tūrisma un radošās industrijas tehnikums”
 |
| **Latgale** | 1. **Balvu profesionālā un vispārizglītojošā vidusskola** **(atbildīgie)**
2. Rēzeknes tehnikums
3. Malnavas koledža
4. Daugavpils Tehnoloģiju un tūrisma tehnikums

5. Jēkabpils Tehnoloģiju tehnikums Barkavas teritoriālā struktūrvienība 6. Bebrenes vispārizglītojošā un profesionālā vidusskola7. MIKC Daugavpils Dizaina un mākslas vidusskola „Saules skola”8. Daugavpils Universitātes aģentūras Daugavpils Medicīnas koledža9. Latgales Industriālais tehnikums |
| **Zemgale** | 1. **Jelgavas tehnikums (atbildīgie)**
2. Jēkabpils Tehnoloģiju tehnikums
3. Jelgavas Amatu vidusskola
4. Kandavas Lauksaimniecības tehnikums Saulaines teritoriālā struktūrvienība
5. Aizkraukles Profesionālā vidusskola
6. Rīgas Mākslas un mediju tehnikums
7. Rīgas Tehniskās universitātes Olaines Tehnoloģiju koledža
8. Dobeles Amatniecības un vispārizglītojošā vidusskola
9. Zaļenieku komerciālā un amatniecības vidusskola
 |